Департман за србистику Филозофског факултета Универзитета у Нишу

Правној служби Филозофског факултета у Нишу

Наставно-научном већу Филозофског факултета

Предмет: Предлог одлуке о увођењу српског језика на факултете Универзитета у Нишу и нематичне департмане Филозофског факултета

Веће Департмана за србистику је, водећи се позитивним извештајем о реализованој трибини *Шта је то функционални српски језик и зашто нам је свима потребан?*, на електронској седници одржаној 27. фебруара 2023. године усвојило предлог одлуке о увођењу српског језика на факултете Универзитета у Нишу и нематичне департмане Филозофског факултета.

Трибина *Шта је то функционални српски језик и зашто нам је свима потребан?* одржана је 21. фебруара на Дан матерњег језика. На трибини су говориле доц. др Александра Јанић и доц. др Ивана Митић, а присуствовали су и наставници Департмана за србистику, управник Департмана за психологију доц. др Милица Тошић Радев, продекан Медицинског факултета проф. др Радмила Величковић Радовановић, доц. др Милош Тасић са Машинског факултета, декан Машинског факултета проф. др Горан Јаневски, те проф. др Дарко Димовски са Правног факултета у Нишу, као и студенти Правног факултета. Сви присутни гости  препознали су да би предмет какав је Функционални српски језик био значајан за студенте којима предају и подржали су предлог Департмана за србистику о увођењу Функционалног српског језика. Проф. др Радмила Величковић Радовановић истакла је да Медицински факултет следеће године започиње акредитациони процес, те да ће подржати наш предлог о увођењу Функционалног српског језика бар као изборног предмета, који би могао да буде значајан не само за студенте него и за сараднике. Она је предложила да се предлог подигне на виши ниво, те да се пошаље и одговорајућим телима на Универзитету како би били обавештени представници свих факултета Универзитета у Нишу.

Предлог одлуке се упућује Наставно-научном већу Филозофског факултета у Нишу.

|  |  |
| --- | --- |
| У Нишу, 28. фебруара 2023. године | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | (Проф. др Драгиша Бојовић, управник Департмана) |
|  |  |