**Наставно-научном већу Филозофског факултета у Нишу**

**Департману за историју**

На основу Одлуке о одобравању плаћеног одсуства за период од 9. до 31. марта 2023. године и тачке којом је предвиђено извештавање НН већа, подносим следећи:

**И З В Е Ш Т А Ј**

О СТРУЧНОМ УСАВРШАВАЊУ И ИСТРАЖИВАЊУ У ИНОСТРАНСТВУ

Истраживање у марту је кренуло регуларно. По доласку у Рим 9. марта 2023. године, наставио сам претходно започето истраживање. У току марта месеца истраживање сам вршио у три архива у дуплим сменама:

1. Дипломатском архиву Министарства иностраних послова Републике Италије (*Archivio Storico Diplomatico preso Ministerio degli Affari Esteri – Farensina*);
2. Архиву Министарства одбране Републике Италије (Stato Maggiore Esercito – Ufficio Storico)
3. Централном државном архиву које се налази под јурисдикцијом Министарства културе и лепих уметности (*Archivio Centrale dello Stato – Ministerio della Cultura e le Belle Arti*),

Приликом истраживања у Дипломатском архиву приступио сам у току фебруара месеца следећим фондовима:

* Политички кабинет 1914-1918 (*Gabineto politico e ordinario 1914-1918*) – одсеци: Румунија, Аустрија, САД, Европски рат - Одсеци садрже податке о италијанско – српским односима и плановима за будућност Балкана. Између осталог расветљава политичке супротности у погледу стварања Југославије, уједињења Србије са Црном Гором и распаду Аустро-Угарске, чему се Италија строго противила;
* Лични фонд Андреа Карлоти (*Archivio personale del conte Andrea Carlotti*), дипломатског представника Италије у Петрограду;
* Лични фонд Гуљелма Империалија (*Archivio personale del Guglielmo Immperialli*) дипоматски представник Италије у Лондону - Овај фонд је важан из разлога што се Југословенски одбор налазио у Лондону, било је више састанака између Италијана и Југословена (који су били под покровитељством српске владе) да се проблеми између Италије и Србије реше компромисом. Такође, уговор којим је Италија ступила у рат потписан је такође у Лондону, те је преписка Империјалија са Сиднијем Сонином и Антонијем Саландром драгоцено сведочанство које може расветлити процес преговора, потписивање Лондонског уговора и мотиве који су водили италијанску делегацију у томе;
* Фонд Политички односи серија П – Србија – политички односи (*Fondo Affari politici serie P intero – Serbia – Affari politici*) – Овај фонд садржи дипломатску грађу о односима између Италије и Србије од уједињења Италије до 1914. године – Важан је због уводног дела моје дисертације;

Током марта месеца сам у Дипломатском архиву обрадио око 12.000 докумената, од чега сам усликао око 8.000;

Приликом истраживања у Централном државном архиву, приступио сам следећим фондовима:

* Лични архив Орландо Виторио Емануеле (*Archivo personale del Orlando Vittorio Emanuele*) – Председник италијанске владе од 1917. године;
* Лични архив Нити Франческо Саверио (*Archivio personale del Nitti Francesco Saverio*) члан владе и предводниик италијанске војне мисије у САД;
* Лични архив Карла Сфорце (*Archivio personale del Carlo Sforca*) Део личног архва се налази и у Централном државном архиву;
* Лични Фонд Паоло Босели (*Archivio personale del Paolo Boselli*) – председник италијанске владе 1916-1917;
* Лични фонд Сидни Сонино (*Archivio personale del Sidney Sonnino*) – министар иностраних послова Италије 1914-1919;

Приликом истраживања у Војном архиву приступио сам следећим фондовима:

* Ф 1 – документација врховне команде – различити одсеци – Рат 1915 - 1918 (*F-1 – Carteggio del comando supremo – vari uffici – Guerra 1915-1918*) – Овај фонд садржи податке о кретању српске војске, повлачењу преко Албаније, политичкој ситуацији на Крфу, податке о Солунском фронту, податке о кретању и активностима српских званичника, шпијунажи и податке о италијанским трупама у Албанији и на Солунском фронту;
* Е 11 – Документација о италијанским војним мисијама код савезника и савезничких војних мисија код Италијана – Војни аташе на Крфу (*E – 11 Carteggio delle missioni italiane preso gli aleati e missioni alleate in Italia – Adetto militare a Corfu*) – Садржи извештаје италијанског војног аташеа политичке и војне природе;
* Е 14 – Документација Први светски рат (*Carteggio I Guerra mondiale*) – Садржи податке о дипломатским представништвима италије у Албанији, Нишу, Крфу, Солуну, Јањини и податке о српској војсци и дипломатији;

У току досадашњег боравка у Риму, успео сам да прикупим око 85% грађе неопходне за завршетак докторске дисертације, односно неких 60.000 докумената.

Приликом периода истраживања редовно сам изводио часове вежби из поверених предмета на начин како је то рађено и претходних година, о чему сам обавестио предметног наставника. Био сам доступан студентима на онлајн консултацијама и путем вибер групе за све недоумице или питања везана за испите, односно предиспитне обавезе, те моје радне обавезе ни у овом периоду нису биле у фази мировања већ су имале карактер рада на даљину. Боравак у Републици Италији представља испуњење мојих основних радних обавеза проистеклих из уговора и Закона о науци, а које подразумевају научноистраживачки рад. Историчари, научноистраживачки рад спроводе превасходно у домаћим и страним архивима.

Током назначеног периода усавршавања, односно истраживања нисам имао потешкоћа

У Нишу

31. марта 2023. године Подносилац извештаја

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

М и л а н В и д е н о в и ћ